(1618) Der Maeghden stam / / die volghen ' t Lam , Waer henen dat het gaet / / en staet , Om dat zy net / / niet zijn besmet , Met eenighe Vrouwen quaet .V Bruydegom die is neder ghegaen , Ter plaetse der wel - ruyckende cruyden , Om van u lof en prijs t ' ontfaen , O Maeghden prijst hem over luyden , Hy vergaert de Lelykens van zijner Bruyden , Twelck zijn deughden , dat is claer , Dus wilt zijn lof altijt beduyden , Al in dit soete nieuwe Jaer .Met deught / / verheught , tot Godt met lof , So gaet met daet / / niet obstinaet , Dat ghy meught luycken / / dit Bloemken pluycken Twelck is der deughden raet : Tot u o edele Maeghden schoon , Wort Eclesiasticus ghesproken , Bloeyt bloemkens als der Lelijen boom , Spruyt bladeren uyt tot soeter roecken Dus wilt u doch altijt vercloecken Om hem te dienen met herten claer , Met bidden wilt hem altijt versoecken , Al in dit soete nieuwe Jaer .